《南浦》
宋代·宗必经

江到南关古渡头，旁分一曲入溪流。
垂杨夹道三千户，绕郭连樯数万舟。
春水绿波芳草渡，秋风明月白苹洲。
滔滔出舍红尘派，一棹中流万顷秋。

作者简介：隆兴南昌人，字子文。理宗景定三年进士。为瑞州通判。宋亡入元，世祖诏求江南人才，留梦炎等荐之而固辞，被械至燕京，系狱三年放还。有《玉溪集》。